มท.ขอโรงรับจำนำลดดอก-ยืดหนี้
มหาดไทยขอความร่วมมือโรงรับจำนำ ลดดอกเบี้ย-ยืดเวลาชำระหนี้
30 ต.ค. 2565

มหาดไทยขอความร่วมมือโรงรับจำนำ ลดดอกเบี้ย-ยืดเวลาชำระหนี้
นายพระนาย  สุวรรณรัฐ ปลัดกระทวงมหาดไทย (มท.) ในฐานะประธานคณะกรรมการควบคุมโรงรับจำนำ กระทรวงมหาดไทยโดย ได้รับมอบนโยบายจากนายยงยุทธ วิชัยดิษฐ รองนายกรัฐมนตรีและรมว.มหาดไทย ตามข้อเสนอของ นายอารี  ไกรนรา เลขานุการรมว.มหาดไทย ที่พิจารณาให้ปรับลดอัตราดอกเบี้ยรับจำนำ 
ทั้งนี้เนื่องจากเล็งเห็นว่าโรงรับจำนำสามารถมีบทบาทช่วยเหลือประชาชนได้อีกทางหนึ่ง กระทรวงมหาดไทย จึงได้มีหนังสือแจ้งไปยังผู้ว่าราชการจังหวัดทุกจังหวัด ปลัดกรุงเทพมหานคร อธิบดีกรมส่งเสริมการปกครองท้องถิ่น และอธิบดีกรมพัฒนาสังคมและสวัสดิการ ให้ขอความร่วมมือสถานธนานุบาล สถานธนานุเคราะห์     โรงรับจำนำในสังกัด  ตลอดจนโรงรับจำนำเอกชน รวมจำนวนทั้งสิ้น 590 แห่ง เพื่อพิจารณาดำเนินการตามมาตรการ ทั้งนี้  ให้ดำเนินการในระยะแรกเป็นเวลา 6 เดือน เพื่อเป็นการช่วยเหลือและบรรเทาความเดือดร้อนให้แก่ประชาชนต่อไป